text: Vil gi' sig selv dispensation
  29 juni 2013 kl. 06.51
  Tønder Kommune vil ikke opgive omstridt udvidelse af havn på Rømø.
  Selvom Natur- og Miljøklagenævnet har slået fast, at et engareal nabo til havnen er omfattet af naturbeskyttelseslovens §3, så er Tønder Kommune nu klar til at give er klar til at give sig selv en dispensation, så Rømø Havn kan lave en oplagsplads på strandengen.
  Det skriver Jydske-Vestkysten lørdag.
  Kommunalbestyrelsen har ifølge avisen frigivet 600.000 kroner, som skal bruges til at kompensere lodsejere, der vil lade noget af deres jord blive omfattet af paragraffen. De arealer skal så fungere som erstatningsareal for strandengen.
  Dispensationen kan påklages til Natur- og Miljøklagenævnet, og Tønder Kommune kan formentlig godt forberede sig på at det sker.
  Formand for Danmarks Naturfredningsforenings lokalformand, Søren Eller, fortæller, at foreningen vil læse dispensationen.
  ? Men vores udgangspunkt er, at vi ikke handler med naturbeskyttede områder, siger formanden.
  ? Mit gæt er, at vi påklager det, siger han. Om dispensationen
  Tønder Kommune vil give sig selv en dispensation på cirka 4,4 hektar af den beskyttede strandeng.
  Det er så kommunens plan, at omkring 9,8 hektar, som i dag ikke er beskyttet, udlægges som naturbeskyttet areal. Kommunen er i kontakt med lodsejere på Rømø som er indstillet på at stille jord til rådighed mod kompensation, skriver Jydske-Vestkysten.S
  